5.1 สินทรัพย์ถาวรหลักที่ใช้ในการประกอบธุรกิจ

ที่ดินและอาคารสำนักงานใหญ่ ตั้งอยู่เลขที่ 35 ถนนสุขุมวิท แขวงคลองเตยเหนือ เขตวัฒนา
กรุงเทพมหานครมีเนื้อที่ 8 ไร่ 3 งาน 75 ตารางวา กรรมสิทธิ์ของธนาคาร และเพียงวันที่ 31
ธันวาคม 2544 ธนาคารมีสาขา ในประเทศและสาขา/สำนักงานตัวแทนในต่างประเทศทั้งหมด 620
สาขา ซึ่งที่ตั้งที่ทำการสาขามีทั้งที่เป็นกรรมสิทธิ์ของธนาคารและเป็นสถานที่เช่า
โดยมูลค่าสุทธิของที่ดิน อาคาร และอุปกรณ์ มูลค่าตามบัญชีรวม เท่ากับ 16,977,409,234 บาท

  5.2 เงินให้กู้ยืม

นโยบายการจัดชั้นสินทรัพย์

ธนาคารมีหน่วยงานที่มีหน้าที่รับผิดชอบในการจัดชั้นสินทรัพย์และการกันเงินสำรองโดยเฉพาะ
เพื่อจัดชั้นสินทรัพย์ให้เป็นไปตามประกาศธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืน ไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้
โดยการจัดชั้นจะพิจารณาตามเกณฑ์คุณภาพ เป็นสำคัญ
แต่ต้องไม่ต่ำกว่าเกณฑ์ระยะเวลาค้างชำระตามที่ธนาคารแห่งประเทศไทยกำหนด

นโยบายการตั้งสำรองค่าเผื่อหนี้สงสัยจะสูญ

จากสภาวะเศรษฐกิจที่ยังชะลอตัว ทำให้ธนาคารต้องดูแลคุณภาพสินทรัพย์อย่างระมัดระวัง
โดยการตั้งสำรองค่าเผื่อหนี้สงสัยจะสูญสูงกว่าจำนวนที่ต้องกันตามเกณฑ์ของธนาคารแห่งประเทศไทย
ตามหลักระมัดระวังสำหรับลูกหนี้ที่ปรับปรุงโครงสร้างหนี้ซึ่งมีโอกาสกลับมาเป็นหนี้ด้อยคุณภาพอีก
และเป็นสำรองสำหรับลูกหนี้ที่จะโอนไปบรรษัทบริหารสินทรัพย์ไทย

นโยบายการระงับการรับรู้รายได้ตามเกณฑ์ของธนาคาร และตามเกณฑ์ของธนาคารแห่งประเทศไทย

-   การรับรู้รายได้ดอกเบี้ย
    รายได้ดอกเบี้ยรับรู้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริง
    ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือนทุกราย
    จะรับรู้รายได้เฉพาะที่ได้รับจริง และตั้งแต่วันที่ 1 ม.ค. 2543
    ธนาคารจะบันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับรายที่ค้างชำระเกินกว่า
    3 เดือน
    เมื่อลูกหนี้เป็นลูกหนี้ค้างชำระการยกเลิกรายได้นี้เฉพาะที่ธนาคารได้บันทึกบัญชีเป็นรายได้ตั้งแต่วันที่
    1 ม.ค. 2543 และรับรู้เป็นรายได้เฉพาะที่ได้รับชำระจริง ซึ่งเป็นไปตาม
    หลักเกณฑ์ที่ธนาคารแห่งประเทศไทยกำหนด

-   ธนาคารได้จัดตั้งหน่วยงานประนอมหนี้เพื่อติดตามแก้ไขหนี้ด้อยคุณภาพ และดูแลลูกหนี้ที่ปรับปรุง
    โครงสร้างหนี้แล้วไม่ให้กลับมาเป็นหนี้ด้อยคุณภาพอีก
    รวมทั้งได้ปรับปรุงอำนาจในการแก้ไขหนี้เพื่อให้ มีความคล่องตัวมากขึ้น

นโยบายการปรับโครงสร้างหนี้

ธนาคารมีนโยบายในการสร้างกระบวนการปรับปรุงโครงสร้างหนี้
ที่มุ่งเน้นให้เกิดประสิทธิภาพและประสิทธิผล อย่างมีระบบและเป็นมาตรฐาน ได้แก่

- การพัฒนาระบบฐานข้อมูลให้มีประสิทธิภาพเพิ่มขึ้น

- เพิ่มประสิทธิภาพของทรัพยากรบุคคล โดยให้มีการฝึกอบรมเพิ่มทักษะความรู้
และความสามารถแก่พนักงาน

- สร้างมาตรฐานระบบการควบคุมติดตามผล เป็นต้น

เพื่อเพิ่มคุณภาพในการลดหนี้ที่ไม่ก่อให้เกิดรายได้ ซึ่งได้มีการกำหนดเป็นเป้าหมายและแผนงาน
รวมทั้งกำหนดให้มีผู้รับผิดชอบอย่างชัดเจน

  5.3 เงินลงทุนในหลักทรัพย์

นโยบายการลงทุนในหลักทรัพย์

ด้านตราสารหนี้

-   สัดส่วนการลงทุนจะเน้นการลงทุนในพันธบัตรรัฐบาล ซึ่งเป็นตราสารหนี้ที่มีความเสี่ยงต่ำ
    และสามารถ นับเข้าเป็นเงินสำรอง (Reserves) ของธนาคารได้

-   ลงทุนในตราสารหนี้ภาคเอกชนที่มีความเสี่ยงต่ำ และเป็นที่ต้องการของตลาด

ด้านตราสารทุน

-   สัดส่วนการลงทุนจะเน้นการลงทุนในหุ้นของบริษัทที่จดทะเบียนในตลาดหลักทรัพย์แห่งประเทศไทย
    ซึ่งมีตลาดรองรับธุรกรรมการซื้อขายที่แน่นอน และเป็นหุ้นที่มีความเสี่ยงค่อนข้างต่ำ

-   ปรับลดสัดส่วนการลงทุนในบริษัทย่อย ให้เหลือไม่เกินร้อยละ 50 ของส่วนของผู้ถือหุ้น
    เพื่อเตรียมการ รองรับการ Privatization ของธนาคาร

การบริหารความเสี่ยงจากการลงทุน

ด้านตราสารหนี้

-   จัดทำ Mark to Market ทุกเดือน เพื่อดูมูลค่าของ Portfolio
    ของเงินลงทุนในตราสารหนี้

-   ภายในปี 2545 จะมีการพัฒนาระบบควบคุมการบริหารความเสี่ยงให้มีประสิทธิภาพ
    เพื่อใช้ในการบริหาร Portfolio ของเงินลงทุนในตราสารหนี้
    ซึ่งเป็นการป้องกันความเสี่ยงจากการเปลี่ยนแปลงของอัตราดอกเบี้ย

ด้านตราสารทุน

-   จัดทำ Mark to Market ทุกวัน เพื่อดูมูลค่าของ Portfolio ของเงินลงทุนในตราสารทุน

-   ภายในปี 2545 จะมีการพัฒนาระบบควบคุมการบริหารความเสี่ยงให้มีประสิทธิภาพ
    เพื่อใช้ในการบริหาร Portfolio ของเงินลงทุนในตราสารทุน
    ซึ่งเป็นการป้องกันความเสี่ยงจากการเปลี่ยนแปลงของราคาตราสารทุน

การตั้งสำรองค่าเผื่อการด้อยค่า

ด้านตราสารหนี้

-   เป็นไปตามมาตรฐานการบัญชีฉบับที่ 40 เรื่อง
    การบัญชีสำหรับเงินลงทุนในตราสารหนี้และตราสารทุน

ด้านตราสารทุน

-   เป็นไปตามมาตรฐานการบัญชีฉบับที่ 40 เรื่อง
    การบัญชีสำหรับเงินลงทุนในตราสารหนี้และตราสารทุน

5.4 นโยบายการลงทุนในบริษัทย่อยและบริษัทร่วม

การลงทุนในบริษัทย่อย

-   ควบคุมดูแลการปฏิบัติงานของบริษัทในเครือในการให้บริการแก่หน่วยงานที่เกี่ยวข้องของธนาคาร
    โดยธนาคารมีค่าใช้จ่ายที่ต่ำกว่าเมื่อเปรียบเทียบกับอัตราค่าบริการของบริษัทภายนอก

-   มีรายได้จากบริษัทในเครือกลับมายังธนาคารในรูปของเงินปันผล

-   พิจารณาลดสัดส่วนการถือหุ้นของธนาคาร เพื่อรองรับการแปรรูปรัฐวิสาหกิจ
    (Privatization) ตามนโยบายของทางการที่จะเกิดขึ้นในอนาคต

การลงทุนในบริษัทร่วม

-   บริหารการร่วมทุนของกลุ่มบริษัท Strategic Investment

-   กำหนดกลยุทธ์การดำเนินงานและบริหารกลุ่มบริษัท Strategic Investment
    ให้ธนาคารได้รับผลตอบแทนสูงสุด

-   สรรหา Partner ที่มีศักยภาพเข้าร่วมลงทุนกับธนาคาร

ธุรกิจที่ลงทุนและสัดส่วนการลงทุน

[TABLE]

หมายเหตุ : ธุรกิจที่ลงทุนไม่รวมบริษัทย่อย และบริษัทร่วมที่เกิดจากการแปลงหนี้เป็นทุน

นโยบายการบริหารงานในบริษัทย่อยและบริษัทร่วม

ขอบเขตอำนาจในการควบคุม/ การมีส่วนร่วมในการกำหนดนโยบาย

ธนาคารมีขอบเขตอำนาจในการควบคุมการปฏิบัติงานตามเงื่อนไขที่ธนาคารแห่งประเทศไทย
(ธปท.) กำหนด เนื่องจากในการเข้าร่วมลงทุนในบริษัทย่อยและบริษัทร่วมต้องขออนุญาตธปท.
ถือหุ้นเกินร้อยละ 10 ของจำนวนหุ้นที่จำหน่ายได้แล้วทั้งหมดของบริษัท
ซึ่งธปท.ได้กำหนดเงื่อนไขให้เข้าไปควบคุมการดำเนินธุรกิจของบริษัทย่อยและบริษัทร่วมอย่างใกล้ชิด
อาทิเช่น การให้บริษัทจัดทำข้อมูลและรายงานผลการดำเนินงานเสนอคณะกรรมการธนาคารทุกครึ่งปี
และจะต้องส่งข้อมูลและรายงานฯ ให้ธปท. ทราบภายใน 90 วัน

การส่งตัวแทนของบริษัทไปเป็นกรรมการในบริษัทย่อยและบริษัทร่วม

ธนาคารส่งตัวแทนของธนาคารไปเป็นกรรมการในบริษัทย่อยและบริษัทร่วม
ตามหลักเกณฑ์ของประกาศธนาคารแห่งประเทศไทย เรื่อง
การเป็นกรรมการในบริษัทจำกัดอื่นของกรรมการและผู้บริหารระดับสูงของธนาคารพาณิชย์
(เอกสารแนบ 2)